**Sajtóközlemény**

**A Tapolcai Batsányi János Gimnázium épülete energiahatékony felújítása**

**2020/02/28**

Tapolca Város Önkormányzata, mint kedvezményezett a Terület- és Településfejlesztési Operatív Programjának TOP-3.2.1-15 Önkormányzati épületek energetikai korszerűsítése című pályázat felhívására benyújtott pályázatával 289,91 millió forint vissza nem térítendő támogatást nyert. A Batsányi János Gimnázium épülete új, a kor követelményeinek megfelelő esztétikus külsőt kapott a felújítás során az új nyílászárók és a külső szigetelés által.

A TOP-3.2.1-15-VE1-2016-00005 azonosítószámú, „A tapolcai Batsányi János Gimnázium épülete energiahatékony felújítása” című projekt az Európai Regionális Fejlesztési Alap és Magyarország költségvetése társfinanszírozásával valósult meg.

A fejlesztés elsődleges célja, hogy az energetikai fejlesztéssel, és felújítással, továbbá a megújuló energiatermeléssel csökkenjen az épület energiaigénye, károsanyag kibocsátása, valamint az üzemeltetés költsége.

A fejlesztés eredményeként a Batsányi János Gimnázium (Tapolca, Liszt Ferenc u. 12-14., hrsz.:2031.) épületének korszerűsítése valósult meg. A felújítás során a külső határoló szerkezetek utólagos szigetelésére, külső nyílászárók cseréjére, fűtési rendszer korszerűsítésére, napelemes rendszer telepítésére került sor.

A projekt megvalósításának kezdete: 2017.11.01.

A projekt fizikai befejezésének határideje: 2020.02.28.

A projekt összköltsége:375,04 millió forint.

„A projektről bővebb információt a [www.tapolca.hu](http://www.tapolca.hu) oldalon olvashatnak.”

**További információ kérhető:**

Tapolca Város Önkormányzata

Elérhetőség 87-511-150,

e-mail: polghiv@tapolca.hu